21.2.2009 Jurnalul Oficial al Uniunii Europene L 50/5 REGULAMENTUL (CE) NR. 147/2009 AL COMISIEI din 20 februarie 2009 privind definirea zonelor de destinație pentru restituirile la export sau taxele de export și anumite licențe de export pentru cereale și orez (versiune codificată) COMISIA COMUNITATILOR EUROPENE, având în vedere Tratatul de instituire a Comunității Europene, având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole şi privind dispoziţii specifice referitoare la anumite produse agricole („Regulamentul unic OCP”) (!), în special articolul 170 coroborat cu articolul 4, întrucât: (1) Regulamentul (CEE) nr. 2145/92 al Comisiei din 29 iulie 1992 privind redefinirea zonelor de destinație pentru restituirile la export, taxele de export și anumite licenţe de export pentru cereale și orez (?) a fost modificat în mod substanțial (). Este necesar, pentru motive de claritate și de raționalizare, să se codifice regulamentul menționat. (2Q  Este necesar să se definească zonele de destinație care urmează să fie utilizate pentru stabilirea restituirilor la export sau a taxelor de export în sectorul cerealelor şi orezului. (3)  Măsurile prevăzute de prezentul regulament sunt în conformitate cu avizul Comitetului de gestionare a orga- nizării comune a pieţelor agricole, ADOPTĂ PREZENTUL REGULAMENT: Articolul 1 Zonele de destinație care urmează să fie utilizate pentru stabilirea restituirilor sau a taxelor la export diferențiate sunt definite în anexa I pentru produsele enumerate în partea literele (a), (b) și (c) și în partea II literele (a) și (b) din anexa I la Regulamentul (CE) nr. 1234/2007. Articolul 2 Regulamentul (CEE) nr. 2145/92 se abrogă. Trimiterile la regulamentul abrogat se înțeleg ca trimiteri la prezentul regulament și se citesc în conformitate cu tabelul de corespondență din anexa IIl. Articolul 3 Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 20 februarie 2009. () JO L 299, 16.11.2007, p. 1. () JO L 214, 30.7.1992, p. 20. () A se vedea anexa II Pentru Comisie JosE Manuel BARROSO Președintele